Ministerstvo  pôdohospodárstva a rozvoja vidieka SR
ako Riadiaci orgán pre Operačný program Bratislavský kraj
vyhlasuje

 V Ý Z V U 

na predkladanie žiadostí o nenávratný finančný príspevok
v rámci Operačného programu Bratislavský kraj

Kód výzvy: OPBK/2010/2.2/06

Prioritná os č. 2	Vedomostná ekonomika
Opatrenie č. 2.2	Informatizácia spoločnosti 
Dátum vyhlásenia výzvy:	1. decembra 2010
Dátum uzavretia výzvy:	11. apríla 2011
Charakter výzvy:	časovo ohraničená výzva
Schéma podpory de minimis:	č. DM-13/2008
Schválil:                                           	Zsolt Simon
minister pôdohospodárstva a rozvoja vidieka SR

1.	CIEĽ opatrenia 2.2 OPBK

Cieľom opatrenia 2.2 je podporiť rozvoj vedomostnej ekonomiky intervenciami do produktov v oblasti informačno-komunikačných technológií.

2.	Podmienky oprávnenosti
Špecifické podmienky oprávnenosti pre opatrenie 2.2 OPBK detailne špecifikuje kapitola 1.2 Prioritná os 2 Vedomostná ekonomika a kapitola 1.2.2 Opatrenie 2.2 Informatizácia spoločnosti Programového manuálu pre OPBK (ďalej len „Programový manuál OPBK“), ako aj Schéma podpory mikro, malých a stredných podnikov Operačného programu Bratislavský kraj evidovaná pod číslom DM-13/2008 (ďalej len „Schéma de minimis“), ktoré sú dostupné na  internetovej stránke Riadiaceho orgánu pre OPBK (ďalej len RO OPBK“) www.opbk.sk.

      2.1 Oprávnené skupiny aktivít 
Táto výzva č. OPBK/2010/2.2/06 je vyhlásená pre oprávnené skupiny aktivít:
Skupina aktivít	Názov skupiny aktivít	Priradenie ku schéme	Priradenie k oprávneným projektom podľa bodu schémy	
2.2.3	 Zavádzanie a účinné využívanie prístupu k IKT v MSP	Schéma de minimis	F5, písm. b) až f)	

Oprávnené projekty musia spĺňať podmienky a kritériá Schémy de minimis. Oprávnený projekt musí byť priradený len k jednej schéme a jednej skupine aktivít. Pre túto výzvu nie je oprávnená aktivita uvedené v bode F5 písm. a) Schémy de minimis.

2.2 Oprávnené výdavky
Oprávnené výdavky pre skupinu aktivít 2.2.3 tohto opatrenia sú uvedené v kapitole 1.2 Prioritná os 2 Vedomostná ekonomika a v kapitole 1.2.2.5 Oprávnené a neoprávnené výdavky Programového manuálu OPBK a v príslušných bodoch Schémy de minimis, okrem bodu G5 písm. a). Za oprávnené výdavky môžu byť považované len výdavky, ktoré vznikli odo dňa podania žiadosti o nenávratný finančný príspevok a boli vynaložené počas realizácie projektu.

2.3 Oprávnení žiadatelia 
	Oprávnení žiadatelia pre túto výzvu sú mikro, malí a strední podnikatelia (MSP) - fyzické alebo právnické osoby podnikajúce v oblasti výroby oprávnené na podnikanie v zmysle § 2 ods. 2 písm. a) a b) Zákona č. 513/1991 Zb. Obchodný zákonník v znení neskorších predpisov, registrované na území SR, ktoré plánujú realizovať jednotlivé druhy oprávnených projektov.

2.4	Miesto realizácie projektu
Oprávnené miesto realizácie projektu je uvedené v kapitole 1.2.2.4 Oprávnené územie Programového manuálu OPBK a v častiach E. bod 6 a J. body 15, 16 Schémy de minimis.

2.5	Dĺžka realizácie projektu 
Skupina aktivít	Názov skupiny aktivít	Minimálna dĺžka realizácie projektu	Maximálna dĺžka realizácie projektu 	
2.2.3	 Zavádzanie a účinné využívanie prístupu k IKT v MSP	nie je stanovená	24 kalendárnych mesiacov 	

2.6	Forma pomoci
Pomoc podľa tejto výzvy sa realizuje formou nenávratného finančného príspevku (NFP). NFP sa poskytuje formou predfinancovania na základe predložených neuhradených účtovných dokladov vystavených dodávateľom preukazujúcich skutočnú výšku oprávnených výdavkov, ktoré prijímateľ predloží v lehote splatnosti alebo formou refundácie na základe predložených uhradených účtovných dokladov preukazujúcich skutočnú výšku oprávnených výdavkov alebo kombináciou uvedených spôsobov. 

2.7	Indikatívna výška finančných prostriedkov na výzvu
Alokácia NFP pre opatrenie 2.2 (skupina aktivít 2.2.3) 	2 880 000  EUR	
	z toho Európsky fond regionálneho rozvoja	2 448 000 EUR	
	z toho štátny rozpočet SR	432 000 EUR	
	z toho financovanie prijímateľa	v závislosti od typu projektu	
Zdroj: MPRV SR
RO OPBK si vyhradzuje právo upraviť výšku alokácie NFP pre výzvu.

Skupina aktivít 	Názov skupiny aktivít	Priradenie k oprávneným projektom  podľa bodu Schémy	Maximálna intenzita pomoci
(%)	Minimálna výška NFP
(EUR)	Maximálna výška NFP
(EUR)	
2.2.3	Zavádzanie a účinné využívanie prístupu k IKT v MSP	F5 (DM)	95	nie je stanovená	75 000	
Maximálna intenzita pomoci (%) je vyjadrená ako podiel NFP na celkových oprávnených výdavkoch projektu (COV), pričom podiel príspevku z ERDF na NFP predstavuje 85% a podiel spolufinancovania zo štátneho rozpočtu na NFP predstavuje 15%. Spolufinancovanie žiadateľa je určené minimálne ako rozdiel medzi COV a NFP projektu.
Súčasne s limitmi uvedenými v bode 2.7 tejto výzvy pre maximálnu výšku NFP musí byť pri projektoch podľa Schémy de minimis dodržaná podmienka, že maximálna výška pomoci jednému prijímateľovi nesmie presiahnuť súhrnne 200 000 EUR v priebehu akéhokoľvek obdobia troch fiškálnych rokov. Uvedená hodnota predstavuje objem pomoci prijatej od všetkých poskytovateľov v uvedenom období. 
Minimálny podiel žiadateľa na financovaní projektu podľa Schémy de minimis je 5% z celkových oprávnených výdavkov žiadosti .

3.	PODMIENKY POSKYTNUTIA POMOCI

3.1 Inštrukcie k vypracovaniu a predkladaniu žiadostí o NFP
Žiadateľ predkladá žiadosť o NFP v slovenskom jazyku, a to elektronicky a v tlačenej forme v jednom origináli a jednej kópii. Žiadosť o NFP vrátane relevantných príloh podpisuje štatutárny zástupca žiadateľa.
Z pohľadu žiadateľa je nevyhnutné oboznámiť sa s kapitolou 4 Príručky pre žiadateľa / prijímateľa v rámci OPBK – súkromný sektor (ďalej aj „Príručka“), ktorá je prílohou č. 6 tejto výzvy a ktorá podrobne špecifikuje procesné náležitosti súvisiace s predkladaním, prijímaním a registráciou žiadostí o NFP.
Základné povinné náležitosti:
a)	Opis projektu (t.j. povinnú prílohu č. 1 žiadosti o NFP) je žiadateľ povinný vyplniť podľa formulára uvedeného v prílohe č. 2 tejto výzvy vo všetkých bodoch presne, jednoznačne a zrozumiteľne na počítači (opisy projektu vyplnené rukou a písacím strojom budú zamietnuté). Inštrukcie k vyplneniu príslušných častí opisu projektu sú uvedené v kapitole 11 Príručky. 
Následne po vypracovaní opisu projektu žiadateľ vyplní žiadosť o NFP.
b)	Žiadosť o NFP sa spracováva elektronicky prostredníctvom verejnej časti ITMS (portál ITMS), ktorý je prístupný pre žiadateľov na adrese https://www.itms.sk. Po vyplnení žiadosti o NFP vo verejnej časti ITMS zabezpečí žiadateľ elektronické odoslanie žiadosti. Odoslaním pridelí portál žiadosti o NFP jednoznačný identifikátor vo forme šesťmiestneho čísla. Tento kód sa využíva pri registrácii žiadosti o NFP v Core ITMS (neverenej časti ITMS) pre jednoduché vyhľadanie žiadosti o NFP. Možnosť získania prístupu žiadateľa do verejnej časti ITMS je uvedené v kapitole 4.2 Príručky. 
Odoslanie elektronickej formy žiadosti o NFP je potrebné vykonať do termínu uzavretia výzvy. Odoslanie elektronickej formy žiadosti o NFP pritom nemá vplyv na povinnosť včasného predloženia žiadosti o NFP v papierovej forme. Následne po elektronickom odoslaní žiadosti o NFP žiadateľ cez aplikáciu vytlačí vyplnenú žiadosť o NFP v papierovej forme, podpíše a opečiatkuje ju štatutárny orgán žiadateľa, doplní všetky povinné prílohy a zabezpečí jej doručenie / odoslanie na adresu RO OPBK uvedenú v bode 3.3 tejto výzvy (ďalej aj „miesto predkladania žiadostí o NFP“).
Vzorový formulár žiadosti o NFP je prílohou č. 1 tejto výzvy. 
c)	Prílohy žiadosti o NFP sa predkladajú v tlačenej forme a musia byť zviazané do hrebeňovej väzby alebo zviazané obdobným spôsobom (napr. drôtená krúžková väzba, tepelná väzba knižná väzba atď.), s výnimkou projektovej dokumentácie na realizáciu stavby. Prílohy žiadosti o NFP musia byť zoradené podľa číslovania uvedeného v zozname príloh k žiadosti o NFP a viditeľne označené príslušným číslom podľa zoznamu príloh. Žiadateľ je povinný doložiť všetky povinné prílohy v požadovanom rozsahu a počte. Žiadateľ predkladá dva zväzky príloh (1 x kompletné originály príloh a 1 x kompletné kópie príloh). Kvôli svojmu rozsahu spravidla nie je projektová dokumentácia pre realizáciu stavby súčasťou zväzku príloh, ale je predkladaná samostatne a žiadateľ ju predkladá v dvoch vyhotoveniach. Obidva zväzky projektovej dokumentácie (realizačná projektová dokumentácia) musia byť vypracované autorizovanou osobou a musia byť overené v stavebnom konaní. Všetky prílohy vyžadované v elektronickej forme sa predkladajú na jednom spoločnom CD alebo DVD nosiči. 
       Prílohy č. 1, 2, 4, 5, 9, a 15.A žiadosti o NFP je žiadateľ povinný vypracovať podľa formulárov, ktoré sú uvedené v prílohách č. 2, 3 a 7 tejto výzvy. Zoznam príloh k žiadosti o NFP je uvedený vo formulári žiadosti o NFP, ktorý je prílohou č. 1 tejto výzvy a ktorý zároveň určuje ich formát a počet.  
d)	Pre účely registrácie, hodnotenia, výberu žiadosti o NFP, financovania a monitorovania projektu sú údaje uvedené v dokumentácii žiadosti o NFP RO OPBK spracované aj elektronicky. 
e)		Ak sa žiadateľ kvalifikuje ako partnerský alebo prepojený podnik v zmysle definície mikro, malých a stredných podnikov uvedenej v prílohe č. 2 Schémy de minimis je povinný predložiť relevantné doklady aj za tieto podniky.

3.2 Termín predkladania žiadostí o NFP
Základné časové údaje výzvy:
-	Termín vyhlásenia výzvy:  1. 12.  2010
-	Termín ukončenia výzvy: 11. 4.  20111 

3.3 Základné procesné náležitosti predkladania žiadostí o NFP
Žiadosti o NFP je nevyhnutné doručiť osobne do podateľne Ministerstva pôdohospodárstva a rozvoja vidieka SR, Prievozská 2/B, Bratislava v pracovných dňoch v termíne od 1. 2. 2011 do 11. 4. 2011 od 8:00 do 14:00 hod. alebo odoslať (odovzdať na prepravu) poštou, resp. kuriérom najneskôr do 11. 4. 2011 na nižšie uvedenú adresu (miesto predkladania žiadostí o NFP):
Ministerstvo pôdohospodárstva a rozvoja vidieka SR
Agentúra na podporu regionálneho rozvoja
Odbor riadenia pomoci pre Bratislavský kraj
Prievozská 2/B
825 25 Bratislava 26
Žiadosti o NFP doručené osobne, poštou resp. kuriérom na akúkoľvek inú adresu akou je miesto predkladania žiadostí o NFP alebo žiadosti osobne doručené po termíne uzavretia výzvy alebo žiadosti odoslané poštou, kuriérom po termíne uzavretia výzvy nebudú akceptované a budú vrátené žiadateľovi.
Pri žiadostiach o NFP doručených osobne sa eviduje dátum prijatia žiadosti o NFP (na obálke je rozhodujúca  pečiatka podateľne z miesta predkladania žiadosti o NFP). Pri osobnom doručení bude žiadateľovi po zaevidovaní žiadosti o NFP vystavené Potvrdenie o prijatí žiadosti o NFP. Žiadosti musia byť doručené najneskôr do vyššie uvedeného termínu v deň uzavretia výzvy.
Pri žiadostiach o NFP odoslaných doporučenou poštou, resp. kuriérnou zásielkou je rozhodujúci  dátum podania žiadosti o NFP na takúto prepravu, ktorý nesmie byť neskorší ako je termín uzavretia výzvy (rozhodujúca je pečiatka pošty, resp. kuriéra na obálke).  
RO OPBK nezodpovedá za žiadosť o  NFP, ktorú žiadateľ podá po termíne uzavretia výzvy, resp. žiadosť bude doručená na RO OPBK poškodená, prípadne nebude doručená vôbec.

Vonkajšie náležitosti obalu
Žiadateľ je povinný doručiť / odoslať žiadosť o NFP vrátane príloh na miesto predkladania žiadosti v uzavretom, nepriehľadnom a nepoškodenom obale. Obal musí byť v mieste prelepenia opečiatkovaný a podpísaný žiadateľom.
Na vonkajšom obale musí byť uvedené:
-	označenie kódu výzvy, 
-	celé meno (názov) žiadateľa, 
-	presná adresa žiadateľa, 
-	názov projektu, 
-	6-miestny identifikátor žiadosti o NFP
a text „Žiadosť o NFP - NEOTVÁRAŤ“. 
V prípade nesplnenia vonkajších náležitostí obalu, resp. poškodenia obalu bude žiadosť o NFP vrátená žiadateľovi. 

3.4 Ďalšie podmienky poskytnutia pomoci

Pred poskytnutím pomoci je žiadateľ povinný preukázať splnenie podmienok poskytnutia pomoci, a to najmä:
1.	splnenie kritérií formálnej správnosti, ktorými sú kritériá oprávnenosti zaregistrovaných žiadostí o NFP (obsahujúce oprávnenosť projektu a žiadateľa, príp. partnera) a kritériá úplnosti zaregistrovaných žiadostí o NFP. Nesplnenie niektorého z týchto kritérií má za následok neschválenie predloženej žiadosti o NFP. Kritériá formálnej správnosti a možnosť dopĺňať chýbajúce náležitosti žiadosti o NFP na základe Výzvy na doplnenie chýbajúcich náležitostí žiadosti o NFP sú uvedené v kapitole 4.3 Príručky,
2.	podmienka mať vysporiadané finančné vzťahy so štátnym rozpočtom,
3.	podmienka nemať daňové nedoplatky, nedoplatky poistného na zdravotné poistenie, sociálne poistenie a príspevkov na starobné dôchodkové sporenie,
4.	podmienka, že voči žiadateľovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,
5.	podmienka neporušenia zákazu nelegálnej práce a nelegálneho zamestnávania podľa osobitného predpisu,
6.	podmienka zabezpečiť spolufinancovanie projektu zo strany žiadateľa,
7.	podmienok určených v schéme pomoci de minimis.
Splnenie podmienky č. 1 overuje RO OPBK v procese formálnej kontroly žiadosti NFP. Splnenie podmienky č. 7 preukazuje žiadateľ čestnými vyhláseniami podľa formulárov uvedených v prílohe 7 výzvy a údajmi uvedenými v dokumentácii žiadosti o NFP a RO OPBK ich overuje v procese formálnej kontroly a odborného hodnotenie žiadosti o NFP. Pre splnenie podmienok č. 3 až 6 je postačujúce, aby uvedené dokumenty boli pri predkladaní žiadosti o NFP nahradené čestnými vyhláseniami podľa formulárov uvedených v prílohe 7 výzvy a predložené žiadateľmi, ktorých žiadosti o NFP boli odporučené na schválenie, pred vydaním Rozhodnutia o schválení ŽoNFP.  
Za účelom zisťovania splnenia podmienok poskytnutia pomoci a overenia súladu predložených dokladov má RO OPBK právo vyžiadať si aj iné dokumenty mimo dokladov uvedených v zozname povinných príloh k žiadosti o NFP.

4.	Kritériá pre výber a hodnotenie projektov
Kritériá pre výber a hodnotenie projektov v rámci opatrenia 2.2  Informatizácia spoločnosti boli schválené Monitorovacím výborom pre OPBK a sú súčasťou prílohy č. 2 Programového manuálu OPBK.
Bližšie informácie o hodnotení, výbere a schvaľovaní žiadostí o NFP predložených v rámci tejto výzvy sú uvedené v kapitole 5. Príručky.

5.	Kontakt pre bližšie informácie k výzve
Ďalšie podrobné informácie k tejto výzve je možné získať na kontaktnej adrese RO OPBK:
Ministerstvo pôdohospodárstva a rozvoja vidieka SR
Agentúra na podporu regionálneho rozvoja
Odbor riadenia pomoci pre Bratislavský kraj
Prievozská 2/B
825 25 Bratislava 26
web: www.opbk.sk
e-mail: opbk@build.gov.sk
fax: 02 / 58 317 585

RO OPBK bude odpovedať na písomne predložené otázky žiadateľov týkajúce sa OPBK (zaslané poštou, faxom alebo e-mailom). RO OPBK zverejňuje odpovede na často kladené otázky všeobecného charakteru prostredníctvom uvedených internetových stránok. RO OPBK aktualizuje zoznam odpovedí na často kladené otázky.
Všetky odpovede zverejnené na internetovej stránke alebo poskytnuté žiadateľovi v písomnej forme sa považujú za záväzné a žiadateľ sa na ne môže v prípade potreby odvolávať. Odpovede poskytnuté žiadateľovi telefonicky a ústnou formou, pokiaľ neboli spracované do písomnej podoby, nemožno považovať za záväzné  a žiadateľ sa na ne nemôže odvolávať. Žiadateľ nemôže byť v hodnotiacom procese postihnutý za dôsledky nesprávnej informácie, ktorú mu poskytol RO OPBK v písomnej alebo elektronickej forme.
RO OPBK zriadil konzultácie pre žiadateľov o NFP. Termín konzultácie je nutné si vopred zarezervovať na telefónnych číslach 02/58317443, resp. 02/58317597. Na konzultáciu je povinný sa dostaviť štatutárny zástupca žiadateľa, prípadne osoba ním splnomocnená. Osoba splnomocnená štatutárnym zástupcom žiadateľa sa pred konzultáciou musí preukázať splnomocnením, v opačnom prípade nebude konzultácia poskytnutá. Žiadateľ je povinný dostaviť sa na konzultáciu s konkrétnym projektovým návrhom na adresu RO OPBK, tak ako je uvedené v tomto bode výzvy. 
RO OPBK odporúča žiadateľom o NFP, aby počas trvania výzvy sledovali internetovú stránku www.opbk.sk, na ktorej bude RO OPBK poskytovať aktuálne informácie k výzve. 

6.	Osobitné ustanovenia
6.1 Osobitné podmienky pre vydanie rozhodnutia o schválení žiadosti o NFP
Podrobnejšie informácie o priebehu konania o žiadosti o NFP sú uvedené v Príručke. Rozhodnutia o schválení žiadosti o NFP v zmysle zákona č. 528/2008 Z. z. o pomoci a podpore z fondov Európskeho Spoločenstva v znení neskorších predpisov sú v prípade OPBK vydávané až po splnení všetkých podmienok výzvy (napr. predložením dokladov preukazujúcich splnenie podmienok poskytnutia pomoci, ktoré boli pri predloženej žiadosti o NFP nahradené čestným vyhlásením, atď.). 
6.2 Osobitné podmienky k výzve na predkladanie žiadosti o NFP
V prípade zrušenia alebo pozastavenia výzvy na predkladanie žiadosti o NFP sa aplikujú ustanovenia zákona č. 528/2008 Z. z. o pomoci podpore z fondov Európskeho Spoločenstva v znení neskorších predpisov a Systému riadenia štrukturálnych fondov a Kohézneho fondu pre programové obdobie 2007-2013 pre zrušenie alebo pozastavenie výzvy na predkladanie žiadosti o NFP. Systém riadenia štrukturálnych fondov a Kohézneho fondu je dostupný na adrese www.nsrr.sk.

7.	Prílohy
RO OPBK uverejňuje nasledovné prílohy tejto výzvy:
1	Formulár žiadosti o NFP v elektronickej verzii (dokument s názvom Príloha 1 Žiadosť o NFP.doc) – VZOR.
2	Opis projektu v elektronickej verzii (dokument s názvom Príloha 2 Opis projektu.doc) – VZOR.
3	Rozpočet projektu v elektronickej verzii (dokument s názvom Príloha 3 Rozpočet projektu.xls) - VZOR
4	Štandardné znenie Zmluvy o poskytnutí NFP  
Vzor Zmluvy o poskytnutí NFP spolu s jej prílohami je vypracovaný Centrálnym koordinačným orgánom (Úrad vlády SR) a Certifikačným orgánom (Ministerstvom financií SR) a je záväzný. Zmluvy o poskytnutí NFP uzatvárané medzi RO OPBK a prijímateľmi zohľadnia špecifické podmienky poskytnutia pomoci definované v prípade príslušného opatrenia, resp. oblasti podpory  OPBK (napr. použitý systém financovania projektov, periodicitu zasielania monitorovacích správ ukazovatele na úrovni projektu, atď.) 
5	Programový manuál OPBK
6	Príručka pre žiadateľa / prijímateľa v rámci OPBK - súkromný sektor 
7	Formuláre k ŽoNFP  v elektronickej verzii (súbor s názvom Príloha 7 Formuláre k ŽoNFP) – VZOR
8	Schéma podpory mikro, malých a stredných podnikateľov Operačného programu Bratislavský kraj (schéma pomoci de minimis) č. DM-13/2008 v znení Dodatkov č. 1, 2,  3 a 4